ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
केवीआईसी की पहल - अध्यक्ष ने कर्नाटक के मलावल्ली में 300 मधुमक्खी-बक्से वितरित किए
प्रधानमंत्री के 'आत्मनिर्भर भारत' के सपने को साकार करने के लिए खादी और ग्रामोद्योग आयोग के अध्यक्ष श्री मनोज कुमार 18 से 21 जनवरी 2023 तक कर्नाटक के चार दिन के दौरे पर हैं। इस क्षेत्र में अपनी पहली यात्रा के दौरान उन्होंने पहले दिन केवीआईसी द्वारा लागू “हनी मिशन” कार्यक्रम के अंतर्गत उपकरण और मधुमक्खी कालोनियों सहित 300 मधुमक्खी बक्से वितरित किये और ग्रामोद्योग विकास योजना के अंतर्गत कुम्हार के काम में लगे लोगों के कौशल उन्नयन के लिए इलेक्ट्रिक पॉटर व्हील कार्यक्रम का उद्घाटन किया। मलावल्ली में आयोजित इस कार्यक्रम में 40 प्रशिक्षुओं ने भाग लिया।
श्री मनोज कुमार ने इस अवसर पर प्रतिभागियों को संबोधित करते हुए कहा कि केवीआईसी प्रधानमंत्री श्री नरेन्द्र मोदी के आत्मनिर्भर भारत के विजन को पूरा करने के प्रयास में अपनी विभिन्न योजनाओं और कार्यक्रमों के माध्यम से युवाओं, विशेषकर गांवों और पर्वतीय सीमावर्ती क्षेत्रों में महिलाओं के लिए रोजगार के अवसर पैदा करने में महत्वपूर्ण भूमिका निभा रहा है। इससे लाखों सूत कातने वाले लोग आत्मसम्मान के साथ चरखे पर कताई कर रहे हैं और अपने परिवार की दैनिक आवश्यकताओं को पूरा कर रहे हैं। इससे उनमें आत्मनिर्भर बढ़ रही है।
केवीआईसी के अध्यक्ष ने यह भी दोहराया कि केवीआईसी अपने अनेक प्रयासों के माध्यम से देश में अतिरिक्त रोजगार के अवसर पैदा करने में योगदान दे रहा है। उन्होंने कहा कि मधुमक्खी पालन में प्रशिक्षित लाभार्थियों को मधुमक्खी बक्से, मशीन तथा और मधुमक्खी कॉलोनी के वितरण से रोजगार के नए साधन विकसित होंगे।
उन्होंने प्रधानमंत्री श्री नरेन्द्र मोदी के लघु एवं मध्यम उद्योग को प्रारंभ करके और नौकरी चाहने वालों की जगह 'नौकरी प्रदाता' बनने के विजन पर जोर दिया।
श्री मनोज कुमार ने देश में पीएमईजीपी इकाइयों के माध्यम से उद्यम स्थापित करने के बारे में विवरण साझा किया। उन्होंने कहा कि मेन्यूफैक्चरिंग उद्योगों को बढ़ावा देने के लिए भारत सरकार द्वारा मेन्यूफैक्चरिंग क्षेत्र के अंतर्गत इकाई लगाने की अधिकतम लागत भी 25 लाख रुपये से बढ़ाकर 50 लाख रुपये कर दी गई है। इससे पीएमईजीपी योजना के अंतर्गत नए उद्यम स्थापित करने को प्रोत्साहन मिलेगा।
केवीआईसी के अध्यक्ष ने कहा कि यह महत्वपूर्ण है कि मलावल्ली और देश के अन्य भागों जैसे क्षेत्रों में परियोजना आरई-एचएबी लागू की गई है और मधुमक्खी के छत्ते हाथियों के नियमित मार्गों पर रखे गए हैं ताकि यह फ्लडगेट के रूप में कार्य करे और हाथियों के हमलों के कारण होने वाली मानव मृत्यु को रोके। इसके सफल परिणाम मिले हैं।
उन्होंने कहा कि केवीआईसी ने पिछले वित्तीय वर्ष के दौरान कर्नाटक में "हनी मिशन" कार्यक्रम के तहत 80 मधुमक्खी पालकों को 800 मधुमक्खी-बक्से, उपकरण तथा मधुमक्खी कालोनियों का वितरण किया है। इसके अतिरिक्त केवीआईसी ने "कुम्हार सशक्तीकरण योजना" के अंतर्गत कुम्हारों को 100 इलेक्ट्रिक व्हील और चमड़ा उद्योग कार्यक्रम के अंतर्गत प्रशिक्षित चमड़ा कारखाना कारीगरों को 201 टूल किट वितरित किए। पीएमईजीपी योजना के अंतर्गत 5864 इकाइयां स्थापित की गई हैं, जिनके माध्यम से 46,912 लोगों को रोजगार के अवसर प्रदान किए गए और लगभग 157.74 करोड़ रुपये की सब्सिडी दी गई है।
वाणिज्य एवं उद्योग मंत्रालय
दांडी मार्च मार्ग पर नमक उत्पादन से जुड़े कर्मियों के लिए स्वास्थ्य शिविर का आयोजन
अमृत महोत्सव कार्यक्रम के अंतर्गत वाणिज्य एवं उद्योग मंत्रालय, भारत सरकार के उद्योग संवर्द्धन एवं आंतरिक व्यापार विभाग  के नमक आयुक्त संगठन ने गुजरात के भरूच जिले में दांडी मार्च मार्ग पर मगनाद और आमोद में नमक उत्पादन से जुड़े कर्मियों के लिए आज एक स्वास्थ्य जागरूकता शिविर का आयोजन किया।
इस स्वास्थ्य शिविर में देवला, मालपुर, नादा, असारा, तंकारी, जम्बुसार, गंधार और दाहेज के 236 नमक कर्मचारियों और उनके परिवार के सदस्यों ने हिस्सा लिया। इस स्वास्थ्य शिविर में नमक कर्मचारियों के स्वास्थ्य की जांच 10:30 पर शुरू हुई और दोपहर 1:30 तक जारी रही। शिविर में राजकीय चिकित्सा विद्यालय और अस्पताल तथा जम्बुसार के तालुका स्वास्थ्य विभाग के चिकित्सकों और विशेषज्ञों ने स्वास्थ्य जांच की।
स्वास्थ्य परीक्षण में पैरामेडिकल स्टाफ ने चिकित्सक दल की सहायता की। चिकित्सकों द्वारा बताई गई दवाएं भी नमक उत्पादन से जुड़े कर्मियों को वितरित की गईं। भरूच के उपायुक्त और अहमदाबाद के उप-नमक आयुक्त  इस पूरी प्रक्रिया की निगरानी के लिए शिविर में उपस्थित रहे।
'अमृत महोत्सव' कार्यक्रमों की एक श्रृंखला है जो स्वाधीनता की 75 वीं वर्षगांठ के उपलक्ष्य में भारत सरकार द्वारा देश भर में आयोजित की जा रही है। इस महोत्सव का शुभारंभ माननीय प्रधानमंत्री द्वारा 12 मार्च, 2021 को किया गया था। हमारे देश के स्वाधीनता के इतिहास को बदलने में नमक की एक महत्वपूर्ण भूमिका रही है। नमक उत्पादन से जुड़े कर्मचारी अनवरत अपने कठिन परिश्रम से नमक का उत्पादन कर रहे हैं और भारत के विकास में अपना योगदान दे रहे हैं।
स्वतंत्रता से पहले भारत के नागरिकों को महंगे आयातित नमक को खरीदने के लिए बलपूर्वक बाध्य किया गया और स्थानीय स्तर पर नमक के उत्पादन पर पाबंदी लगा दी गई थी। महात्मा गांधी द्वारा किए गए दांडी मार्च का महत्व भारत के स्वाधीनता संघर्ष के इतिहास में एक महत्वपूर्ण अध्याय है। आज भारत दुनिया का तीसरा सबसे बड़ा नमक उत्पादक देश है और यह विश्व भर में नमक का निर्यात करता है। भारत की नमक उत्पादन की क्षमता अब 30 मिलियन टन हो गई है जो स्वाधीनता से पहले 2 मिलियन टन से भी कम थी। भारत अपनी घरेलू खपत और औद्योगिक मांग को पूरा करने के बाद तकरीबन 5 मिलियन टन नमक दुनिया के विभिन्न देशों को निर्यात कर रहा है।
आयोडीन और आयरन जैसे पोषक तत्वों का विकल्प उपलब्ध कराने में नमक की विशिष्ट भूमिका रही है और इसकी प्रभावशीलता सिद्ध हुई है। जब हमने समूची जनसंख्या तक आयोडीन युक्त नमक सुलभ कराया तब आयोडीन की कमी की समस्या को प्रभावी ढंग से खत्म करने में बड़ी सफलता मिली।
प्रधानमंत्री कार्यालय
प्रधानमंत्री चक्रवाती तूफान ‘यास’ के व्यापक प्रभावों की समीक्षा करने के लिए 28 मई को ओडिशा और पश्चिम बंगाल का दौरा करेंगे
प्रधानमंत्री चक्रवाती तूफान ‘यास’ से प्रभावित क्षेत्रों का हवाई सर्वेक्षण करेंगे
प्रधानमंत्री श्री नरेन्द्र मोदी 28 मई, 2021 को ओडिशा और पश्चिम बंगाल का दौरा करेंगे। प्रधानमंत्री चक्रवाती तूफान ‘यास’ के व्यापक प्रभावों का आकलन करने के लिए इन दोनों राज्यों में आयोजित की जाने वाली समीक्षा बैठकों की अध्यक्षता करेंगे। प्रधानमंत्री इसके साथ ही इन दोनों राज्यों में चक्रवाती तूफान से प्रभावित क्षेत्रों का हवाई सर्वेक्षण भी करेंगे।
स्वास्थ्य एवं परिवार कल्याण मंत्रालय
कोविड-19 पर अपडेट
डा. हर्ष वर्धन ने भारत का पहला मोबाइल आई-लैब  लॉन्च किया
रिकवरी दर सुधर कर 52.96 प्रतिशत तक पहुंची
केंद्रीय स्वास्थ्य एवं परिवार कल्याण मंत्री डॉ. हर्ष वर्धन ने कोविड-19 की परीक्षण की सुविधा प्रत्येक व्यक्ति तक पहुंचाने के लिए भारत का पहला मोबाइल आई-लैब  लांच किया। इसे देश के सुदूर, आंतरिक एवं दुर्गम हिस्सों में तैनात किया जाएगा और इसकी क्षमता सीजीएचएस दरों पर प्रति दिन 25 कोविड-19 आरटी-पीसीआर परीक्षण, 300 ऐलिसा जांच/प्रति दिन, टीबी, एचआईवी, आदि के लिए अतिरिक्त जांचों की होगी। संक्रामक रोग नैदानिक प्रयोगशाला  कोविड कमान कार्यनीति के तहत विज्ञान एवं प्रौद्योगिकी मंत्रालय के जैव प्रौद्योगिकी विभाग द्वारा समर्थित है।
पिछले 24 घंटों के दौरान, 7390 कोविड-19 मरीज स्वस्थ हुए। अब तक कुल 1,94,324 रोगी कोविड-19 से स्वस्थ हो चुके हैं। रिकवरी दर सुधर कर 52.96 प्रतिशत पर पहुंच गई है। वर्तमान में, 1,60,384 सक्रिय मामले चिकित्सा पर्यवेक्षण के तहत हैं।
सरकारी प्रयोगशालाओं की संख्या बढ़कर 699 एवं निजी क्षेत्र के प्रयोगशालाओं की संख्या बढ कर 254  हो गई है। विवरण इस प्रकार है:
रियल टाइम आरटी पीसीआर आधारित परीक्षण प्रयोगशालाएं: 540 
ट्रूनैट आधारित परीक्षण प्रयोगशालाएं: 340 
सीबीएनएएटी आधारित परीक्षण प्रयोगशालाएं: 73 ।
पिछले 24 घंटों के दौरान 1,65,412 नमूनों का परीक्षण किया गया है। इस प्रकार अभी तक कुल 62,49,668 नमूनों का परीक्षण किया जा चुका है।
कोविड-19 से संबंधित तकनीकी मुद्दों, दिशानिर्देशों एवं परामर्शियों पर प्रमाणित और अद्यतन जानकारी के लिए कृपया नियमित रूप से https://www.mohfw.gov.in/ और @MoHFW_INDIA. का अवलोकन करें।
कोविड-19 से संबंधित तकनीकी प्रश्नों को technicalquery.covid19[at]gov[dot]in पर तथा अन्य प्रश्नों को ncov2019[at]gov[dot]in और @CovidIndiaSeva. पर भेजा जा सकता है।
कोविड-19 से संबंधित किसी भी प्रश्न के मामले में कृपया स्वास्थ्य एवं परिवार कल्याण मंत्रालय हेल्पलाइन नंबर +91-11-23978046 या 1075  पर काल करें। कोविड-19 पर राज्यों/केन्द्र शासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf. पर उपलब्ध है।
एसजी/एम/एसकेजे/डीसी
(
वित्त मंत्रालय
सॉवरेन गोल्ड बॉन्ड स्कीम 2020-21  - निर्गम मूल्य
भारत सरकार की अधिसूचना संख्या 4-बी//2020 दिनांक 9 अक्टूबर, 2020 के अनुसार सॉवरेन गोल्ड बॉन्ड 2020-21  का निर्गम 11 जनवरी, 2021 से 15 जनवरी, 2021 तक खुला रहेगा और निपटान तिथि 19 जनवरी, 2021 होगी। खरीद अवधि के दौरान बॉन्ड का निर्गम मूल्य 5,104 रुपये  प्रति ग्राम होगा, जैसा कि आरबीआई द्वारा 8 जनवरी, 2021 को जारी अपनी प्रेस विज्ञप्ति में भी प्रकाशित किया गया है।
भारत सरकार ने भारतीय रिजर्व बैंक के साथ परामर्श से उन निवेशकों को निर्गम मूल्य पर 50 रुपये  प्रति ग्राम छूट देने का निर्णय लिया है जो ऑनलाइन आवेदन करेंगे और डिजिटल मोड के माध्यम से भुगतान करेंगे। इस तरह के निवेशकों के लिए गोल्ड बॉन्ड का निर्गम मूल्य 5,054 रुपये  प्रति ग्राम होगा।
वित्त मंत्रालय
सरकारी स्टॉक ‘4.48%, 2023' की बिक्री  के लिए नीलामी, 'भारत सरकार के फ्लोटिंग रेट बॉन्ड 2033', ‘सरकारी स्टॉक 6.22%, 2035' और सरकारी स्टॉक ‘6.67%, 2050'
भारत सरकार ने  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए सरकारी स्टॉक, ‘4.48% 2023’  मूल्य आधारित नीलामी के जरिए 4,000 करोड़ रुपये  की अधिसूचित राशि के लिए ‘भारत सरकार के फ्लोटिंग रेट बांड 2033,  मूल्य आधारित नीलामी के जरिए 11,000 करोड़ रुपये  की अधिसूचित राशि के लिए सरकारी स्टॉक, ‘6.22% 2035’  मूल्य आधारित नीलामी के जरिए 5,000 करोड़ रुपये  की अधिसूचित राशि के लिए सरकारी स्टॉक, ‘6.67% 2050’ की बिक्री  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के सापेक्ष 2000 करोड़ रुपये तक के अतिरिक्त अभिदान को बनाए रखने का विकल्प होगा। ये नीलामियां विविध मूल्य विधि का उपयोग करते हुए संचालित की जाएंगी। ये नीलामियां भारतीय रिजर्व बैंक, मुम्बई कार्यालय, फोर्ट, मुम्बई द्वारा 26 फरवरी, 2021  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 26 फरवरी, 2021 को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 26 फरवरी, 2021  को की जाएगी और सफल बोलीदाताओें द्वारा भुगतान 1 मार्च, 2021  को किया जाएगा।
ये स्टॉक भारतीय रिजर्व बैंक द्वारा समय-समय परयथा संशोधित परिपत्र संख्या “आरबीआई/2018-19/25”, दिनांक 24 जुलाई, 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
रक्षा मंत्रालय
रक्षा सचिव ने म्यांमार का दौरा किया; देश के वरिष्ठ नेतृत्व के साथ भारत की सुरक्षा से संबंधित मामलों पर चर्चा की
रक्षा सचिव श्री गिरिधर अरमने ने 30 जून, 2023 से 01 जुलाई, 2023 तक म्यांमार की आधिकारिक यात्रा की। उन्होंने ने प्यी ताव में राज्य प्रशासनिक परिषद के अध्यक्ष, वरिष्ठ जनरल मिन आंग ह्लाइंग से मुलाकात की। रक्षा सचिव ने म्यांमार के रक्षा मंत्री जनरल  म्या तुन ऊ से भी मुलाकात की और म्यांमार नौसेना के कमांडर-इन-चीफ एडमिरल मो आंग और रक्षा उद्योग के प्रमुख लेफ्टिनेंट जनरल खान म्यिंट थान के साथ बैठकें कीं।
इस यात्रा ने म्यांमार के वरिष्ठ नेतृत्व के साथ भारत की सुरक्षा से संबंधित मामलों को उठाने का अवसर प्रदान किया। बैठकों के दौरान, दोनों पक्षों ने सीमावर्ती क्षेत्रों में शांति बनाए रखने, अवैध सीमा पार आंदोलनों और मादक पदार्थों की तस्करी तथा अन्य तस्करी जैसे अंतरराष्ट्रीय अपराधों से संबंधित मुद्दों पर चर्चा की। दोनों पक्षों ने यह सुनिश्चित करने की अपनी प्रतिबद्धता की पुष्टि की कि उनके देश के संबंधित क्षेत्रों में दूसरे देश के विरुद्ध किसी भी शत्रुतापूर्ण गतिविधियों को करने की अनुमति नहीं दी जाएगी।
भारत म्यांमार के साथ लगभग 1,700 किलोमीटर लंबी सीमा साझा करता है। उस देश में होने वाले किसी भी घटनाक्रम का सीधा असर भारत के सीमावर्ती क्षेत्रों पर पड़ता है। इसलिए, म्यांमार में शांति और स्थिरता और वहां के लोगों की भलाई भारत के लिए अत्यंत महत्वपूर्ण है।
पेट्रोलियम एवं प्राकृतिक गैस मंत्रालय
ओएनजीसी इंडियन गैस एक्सचेंज पर घरेलू गैस का व्यापार करने वाली भारत की पहली खोज एवं उत्पादन कंपनी बन गई है
ऑयल एंड नेचुरल गैस कॉर्पोरेशन लिमिटेड  इंडियन गैस एक्सचेंज पर घरेलू गैस का व्यापार करने वाली भारत की पहली खोज एवं उत्पादन   कंपनी बन गई है। पहला ऑनलाइन व्यापार 23 मई, 2022 को ओएनजीसी के निदेशक  प्रभारी विपणन श्री अनुराग शर्मा द्वारा भारत के पहले स्वचालित राष्ट्रीय स्तर के गैस एक्सचेंज, आईजीएक्स पर किया गया। ओएनजीसी कृष्णा गोदावरी 98/2 ब्लॉक से गैस का व्यापार किया गया।
ओएनजीसी निदेशक  प्रभारी विपणन श्री अनुराग शर्मा आईजीएक्स पर पहली गैस ट्रेडिंग करते हुए
2000-21 में गैस मूल्य निर्धारण इको-सिस्टम में विनियंत्रण के बाद, ओएनजीसी ने लाभ उठाने के लिए खुद को तैयार किया है। ओएनजीसी द्वारा गैस एक्सचेंज के माध्यम से बेची जाने वाली मात्रा को धीरे-धीरे बढ़ाया जाएगा।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 529वां दिन
भारत का समग्र टीकाकरण कवरेज 197.44 करोड़ से अधिक हुआ
आज शाम 7 बजे तक 11 लाख से अधिक टीके की खुराक दी गई
भारत का कोविड -19 टीकाकरण कवरेज आज 197.44 करोड  से अधिक हो गया है। आज शाम 7 बजे तक 11 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10408856
|
|
दूसरी खुराक
|
|
10063536
|
|
प्रीकॉशन डोज
|
|
5672629
|
|
एफएलडब्ल्यू
|
|
पहली खुराक
|
|
18423669
|
|
दूसरी खुराक
|
|
17624412
|
|
प्रीकॉशन डोज
|
|
10178502
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
36555930
23144634
|
|
आयु वर्ग 15-18 वर्ष
|
|
पहली खुराक
|
|
60389188
|
|
|
|
दूसरी खुराक
|
|
48644336
|
|
आयु वर्ग 18-44 वर्ष
|
|
पहली खुराक
|
|
558205831
|
|
दूसरी खुराक
प्रीकॉशनडोज
|
|
501003621
2841512
|
|
आयु वर्ग 45-59 वर्ष
|
|
पहली खुराक
|
|
203438501
|
|
दूसरी खुराक
प्रीकॉशन डोज
|
|
193371192
2515382
|
|
60 वर्ष से अधिक
|
|
पहली खुराक
|
|
127249615
|
|
दूसरी खुराक
|
|
120771164
|
|
प्रीकॉशन डोज
|
|
23987785
|
|
कुल दी गई पहली खुराक
|
|
1014671590
|
|
कुल दी गई दूसरी खुराक
|
|
914622895
|
|
प्रीकॉशन डोज
|
|
45195810
|
|
कुल
|
|
1974490295
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 28जून, 2022 
|
|
एचसीडब्ल्यू
|
|
पहली खुराक
|
|
42
|
|
दूसरी खुराक
|
|
635
|
|
प्रीकॉशन डोज
|
|
16452
|
|
एफएलडब्ल्यू
|
|
पहली खुराक
|
|
210
|
|
दूसरी खुराक
|
|
1297
|
|
प्रीकॉशन डोज
|
|
85215
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
83479
192587
|
|
आयु वर्ग 15-18 वर्ष
|
|
पहली खुराक
|
|
25551
|
|
|
|
दूसरी खुराक
|
|
77606
|
|
आयु वर्ग 18-44 वर्ष
|
|
पहली खुराक
|
|
30413
|
|
दूसरी खुराक
प्रीकॉशन डोज
|
|
270109
68709
|
|
आयु वर्ग 45-59 वर्ष
|
|
पहली खुराक
|
|
4140
|
|
दूसरी खुराक
प्रीकॉशन डोज
|
|
61851
34495
|
|
60 वर्ष से अधिक
|
|
पहली खुराक
|
|
5901
|
|
दूसरी खुराक
|
|
41998
|
|
प्रीकॉशन डोज
|
|
178611
|
|
कुल दी गई पहली खुराक
|
|
149736
|
|
कुल दी गई दूसरी खुराक
|
|
646083
|
|
प्रीकॉशन डोज
|
|
383482
|
|
कुल
|
|
1179301
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
प्रधानमंत्री कार्यालय
प्रधानमंत्री ने अहमदाबाद में नवरात्रि उत्सव समारोह में भाग लिया
प्रधानमंत्री ने लाखों श्रद्धालुओं के साथ महा आरती की
प्रधानमंत्री श्री नरेन्द्र मोदी आज रात अहमदाबाद के जीएमडीसी मैदान में आयोजित नवरात्रि उत्सव समारोह में शामिल हुए।
प्रधानमंत्री गुजरात के राज्यपाल श्री आचार्य देवव्रत और गुजरात के मुख्यमंत्री श्री भूपेंद्र पटेल के साथ कार्यक्रम स्थल पर पहुंचे। प्रधानमंत्री ने कार्यक्रम स्थल पर राज्यपाल एवं मुख्यमंत्री और लाखों श्रद्धालुओं के साथ मां अंबा की महा आरती की। भारतीय संस्कृति प्रतीक और गुजरात की स्थानीय विशिष्टता को समाहित करने वाले नवरात्रि उत्सव में प्रधानमंत्री की भागीदारी ने इस शुभ अवसर पर श्रद्धालुओं को खुशी और उल्लास से भर दिया। मुख्यमंत्री ने प्रधानमंत्री को एक शुभ स्मृति चिन्ह के रूप में मां अंबाजी श्री यंत्र भेंट किया। प्रधानमंत्री ने सांस्कृतिक कार्यक्रम और गरबा का अवलोकन भी किया।
गुजरात के अपने दो-दिवसीय दौरे के दौरान प्रधानमंत्री ने आज सूरत और भावनगर में कई कार्यक्रमों में भाग लिया और विभिन्न परियोजनाओं का उद्घाटन/समर्पित/शिलान्यास किया। उन्होंने आज अहमदाबाद में राष्ट्रीय खेल 2022 के शुभारंभ की घोषणा भी की।
कल प्रधानमंत्री आस्था के एक अन्य स्थान और 51 शक्तिपीठों में से एक अंबाजी जायेंगे। प्रधानमंत्री अंबाजी में 7200 करोड़ रुपये की लागत से विभिन्न विकास परियोजनाओं का शिलान्यास व राष्ट्र को समर्पित करेंगे। प्रधानमंत्री आवास योजना के तहत बनाए गए 45,000 से अधिक घरों का लोकार्पण व शिलान्यास प्रधानमंत्री करेंगे। प्रधानमंत्री तरंगा हिल-अंबाजी-आबू रोड नई ब्रॉडगेज लाइन और अंबाजी मंदिर में प्रसाद योजना के तहत विभिन्न तीर्थ सुविधाओं के विकास की आधारशिला रखेंगे। इस नई रेल लाइन से 51 शक्तिपीठों में से एक अंबाजी जाने वाले लाखों श्रद्धालुओं को लाभ होगा और यह इन सभी तीर्थ स्थलों पर श्रद्धालुओं के पूजा से जुड़े अनुभवों को समृद्ध बनाएगा। शिलान्यास की जाने वाली अन्य परियोजनाओं में दीसा स्थित एयरफोर्स स्टेशन में रनवे एवं संबद्ध बुनियादी ढांचे का निर्माण और अंबाजी बाईपास रोड का निर्माण शामिल है।
प्रधानमंत्री वेस्टर्न फ्रेट डेडिकेटेड कॉरिडोर के 62 किलोमीटर लंबे न्यू पालनपुर-न्यू महेसाणा खंड और 13 किलोमीटर लंबे न्यू पालनपुर-न्यू चटोदर खंड  को भी राष्ट्र को समर्पित करेंगे। डेडिकेटेड कॉरिडोर के इन खंडों से पिपावाव, दीनदयाल पोर्ट अथॉरिटी , मुंद्रा और गुजरात के अन्य बंदरगाहों के साथ कनेक्टिविटी बेहतर होगी। इन खंडों के खुलने से 734 किलोमीटर लंबे वेस्टर्न डेडिकेटेड फ्रेट कॉरिडोर पर आवागमन शुरू हो जाएगा। इस खंड के खुलने से गुजरात के मेहसाणा-पालनपुर में; राजस्थान के स्वरूपगंज, केशवगंज, किशनगढ़ में; हरियाणा के रेवाड़ी-मानेसर और नारनौल में स्थित उद्योगों को लाभ होगा। प्रधानमंत्री मीठा-थराड-दीसा सड़क के चौड़ीकरण सहित विभिन्न सड़क परियोजनाओं को भी राष्ट्र को समर्पित करेंगे।
रक्षा मंत्रालय
भारत-नेपाल संयुक्त सैन्य प्रशिक्षण अभ्यास ‘सूर्य किरण’ पिथौरागढ़  में शुरू
15वां भारत-नेपाल संयुक्त बटालियन स्तर का सैन्य प्रशिक्षणअभ्यास 'सूर्य किरण' आज पिथौरागढ़  में शुरू हुआ और यह अभ्यास दिनांक 03 अक्टूबर 2021 तक चलेगा। अभ्यास के दौरान भारतीय सेना और नेपाली सेनाकी एक-एक इन्फेंट्री बटालियन अंतर-संचालन विकसित करने और आतंकवाद विरोधीअभियानों और आपदा राहत कार्यों के अपने अनुभव को साझा करने के लिए एक साथप्रशिक्षण लेगी।
अभ्यास की शुरुआत करने के लिए एक पारंपरिक उद्घाटन समारोह काआयोजन किया गया जिसमें दोनों टुकड़ियों ने भारतीय और नेपाली सैन्य धुनों कातालमेल बिठाया। उत्तर भारत एरिया के जीओसी लेफ्टिनेंट जनरल एस एस महल नेसभा को संबोधित किया और टुकड़ियों को प्रशिक्षित करने और आपसी विश्वास, अंतर-संचालन को मजबूत करने तथा सर्वश्रेष्ठ प्रथाओं को साझा करने का भीआह्वान किया।
इससे पहले शनिवार को नेपाली सेना की टुकड़ी पिथौरागढ़ पहुंचीऔर उनका पारंपरिक सैन्य स्वागत किया गया। इस आयोजन में दोनों सेनाओं केलगभग 650 रक्षा कर्मी भाग ले रहे हैं।
वाणिज्य एवं उद्योग मंत्रालय
भारत ने अर्थव्यवस्था और विदेश व्यापार संभालने वाले एससीओ मंत्रियों की बैठक की मेजबानी की
श्री पीयूष गोयल ने एससीओ देशों से व्यापार और निवेश बढ़ाने का आह्वान किया, ताकि महामारी के बाद तेज विकास सुनिश्चित हो सके
भारत ने आज शंघाई सहयोग संगठन  देशों की विदेशी अर्थव्यवस्था और विदेश व्यापार संभालने वाले मंत्रियों की 19वीं बैठक की मेजबानी की।
बैठक की शुरुआत करते हुए केन्द्रीय वाणिज्य और उद्योग मंत्री श्री पीयूष गोयल ने कहा कि कोविड-19 के कारण मौजूदा संकट, एससीओ देशों की आर्थिक ताकत का लाभ उठाने और क्षेत्र में व्यापार और निवेश बढ़ाने वाली साझेदारी का पता लगाने के लिए एक स्पष्ट आह्वान है। उन्होंने कहा कि एससीओ देशों के बीच व्यापार और निवेश बढ़ाने के लिए सहयोग जारी रखा जाना चाहिए, जो महामारी के बाद तेज गति से विकास सुनिश्चित करने के लिए महत्वपूर्ण है। श्री गोयल ने कहा कि प्रत्येक देश का वैश्विक दृष्टिकोण उसकी सभ्यता और दार्शनिक परंपरा से जुड़ा होता है। उन्होंने कहा कि भारत की प्राचीन बुद्धिमत्ता दुनिया को एक परिवार के रूप में देखती है –वसुधैव कुटुम्बकम्।
केन्द्रीय वाणिज्य और उद्योग राज्य मंत्री श्री हरदीप सिंह पुरी ने भी कार्यक्रम को संबोधित किया। वर्चुअल बैठक में एससीओ के महासचिव और किर्गिज गणराज्य, कजाकिस्तान, पाकिस्तान, रूस, ताजिकिस्तान और उज्बेकिस्तान के मंत्रियों ने भाग लिया।
बैठक में चार दस्तावेजों को अंगीकृत किया गया। ये हैं:-
- कोविड-19 का मुकाबला करने पर वक्तव्य। यह दवाओं तक पहुंच और व्यापार की सुविधा के लिए अधिक सहयोग की आवश्यकता को पुष्ट करता है।
- एससीओ देशों के मंत्रियों की बहुपक्षीय व्यापार प्रणाली पर वक्तव्य, जो डब्ल्यूटीओ के भी सदस्य हैं। यह वक्तव्य नियमों पर आधारित बहुपक्षीय वार्ताओं के महत्व पर प्रकाश डालता है।
- बौद्धिक संपदा अधिकार  के सम्बन्ध में एससीओ सहयोग पर वक्तव्य। यह बौद्धिक संपदा के सहयोग से संबंधित है और इसमें कानून और प्रवर्तन, अंतर्राष्ट्रीय संगठनों और अन्य क्षेत्रों में सहयोग पर जानकारी / अनुभव साझा करना शामिल है।
- एमएसएमई के क्षेत्र में एससीओ की रूपरेखा के अंतर्गत सहयोग को प्रोत्साहित करने के लिए एमओयू को लागू करने की कार्य योजना। यह एमएसएमई उद्यमों के बीच सहयोग के क्षेत्रों पर ध्यान केन्द्रित करता है, जिसमें शामिल हैं- सूचनाओं का आदान-प्रदान, कार्यक्रमों का आयोजन और अनुसंधान तथा क्षमता निर्माण पर सहयोग।
श्री गोयल ने निष्कर्ष के रूप में कहा कि बैठक के सभी परिणाम एससीओ की एकजुटता के लिए महत्वपूर्ण मील के पत्थर हैं।
एमजी/एएम/जेके/एसके
(Visitor Counter : 238
रसायन एवं उर्वरक मंत्रालय
राज्यों और केंद्र शासित प्रदेशों को एम्फोटेरीसीन-बी के अतिरक्त 19,420 इंजेक्शन दिये गये
21 मई को देशभर में एम्फोटेरीसीन-बी के 23680 इंजेक्शनों का आवंटन किया गया था
रसायन एवं उर्वरक मंत्री श्री डी.वी. सदानन्द गौडा ने घोषणा की है कि राज्यों और केंद्र शासित प्रदेशों तथा केंद्रीय संस्थानों को एम्फोटेरीसीन-बी के अतिरक्त 19,420 इंजेक्शन आवंटित किये गये हैं। ये इंजेक्शन 24 मई, 2021 को दिये गये हैं।
इसके अलावा, 21 मई को देशभर में एम्फोटेरीसीन-बी के 23680 इंजेक्शनों का आवंटन किया गया था।
खान मंत्रालय
विशेष अभियान 2.0:खान मंत्रालय का स्वच्छता की ओर एक कदम
अभियान में वर्षा जल संचयन, कम्पोस्ट पिट, झीलों / तालाबों की सफाई और कचरे का पर्यावरण-निपटान शामिल रहा
स्क्रैप निपटान से 17 करोड़ रुपये से अधिक का राजस्व जुटाया गयाऔर 34,549 वर्ग फुट जगह खाली हुई
विशेष अभियान 2.0 के हिस्से के रूप में, खान मंत्रालय ने अपने सभी क्षेत्रीय कार्यालयों के साथ मिलकर नवंबर, 2022 से अगस्त, 2023 तक विभिन्न गतिविधियां आयोजित कीं। खान मंत्रालय के सचिव ने इस अभियान की शुरुआत 02 अक्टूबर, 2022 को नयी दिल्ली में की थी जिसमें मंत्रालय के अधीन आने वाले सभी संगठन वीडियो कॉफ्रेंसिंग के माध्यम से शामिल हुए थे। मंत्रालय ने देशभर में 84 साइट कार्यालयों की पहचान कर इनमें 116 स्वच्छता अभियान आयोजित किए।
मंत्रालय ने निर्धारित लक्ष्य ‘पर्यावरण को वापस देना’  अभियान के तहत वर्षा जल संचयन, कम्पोस्ट पिट, झीलों/ तालाबों की सफाई और कचरे का पर्यावरण-निपटान शामिल था। खान मंत्रालय के कार्यालयों की इमारतों में वर्षा जल संचयन संरचनायें स्थापित की गईं। वर्मी कम्पोस्ट पिट परियोजनाओं के लिए स्थलों की पहचान की गई।
एचसीएल वर्मीकम्पोस्ट प्लांट-आईसीसी यूनिट, घाटशिला 
वर्मीकम्पोस्ट प्लांट -नाल्को, दमनजोड़ी 
वर्षा जल संचयन, खनिज अन्वेषण और कंसल्टेंसी लिमिटेड , नागपुर
जीएसआईटीआई, हैदराबाद, में वर्षा जल संचयन
खाली हुई जगह पर कल्याण केंद्र, नाल्को, अंगुल 
अभियान के तहत किये गये कार्यों की समीक्षा करते हुए केन्द्रीय खान मंत्री श्री प्रल्हाद जोशी ने विभागीय कैंटीन में अपशिष्ट को अलग-अलग करने का सुझाव दिया था जिसको खान मंत्रालय द्वारा क्रियान्वित किया गया है। शिक्षा मंत्रालय, नोडल मंत्रालय को भी शास्त्री भवन में स्थित विभागीय कैंटीन में अपशिष्ट पृथक्करण करके जैव अपशिष्ट के लिए कम्पोस्ट पिट तैयार करने के लिए दिशानिर्देश जारी करने का अनुरोध किया गया।
खान मंत्रालय, शास्त्री भवन की विभागीय कैंटीन में अपशिष्ट पृथक्करण
जीएसआईटीआई, हैदराबाद ने भी सर्वोत्तम कार्यप्रणाली के रूप में अपने छात्रावास कैंटीन में अपशिष्ट पृथक्करण शुरू किया और खाद बनाने के लिए जैव अपशिष्ट का उपयोग किया। जीएसआईटीआई, हैदराबाद में कम्पोस्ट पिट बनाया गया है। इसके अलावा खाली पड़ी भूमि पर प्रशिक्षुओं/कर्मचारियों/जनता के लिए ओपन एयर जिम बनाया गया।
जीएसआईटीआई, हैदराबाद, ओपन एयर जिम
खान मंत्रालय ने अपने विशेष अभियान 2.0 के एक भाग के रूप में, नवंबर, 2022 से अगस्त, 2023 तक लगभग 2,743 फाइलों की छंटनी की, कुल 34,549 वर्ग फुट जगह खाली हुई और स्क्रैप निपटान से कुल 172,130,148 रुपये का राजस्व जुटाया गया।
बेहतर कामकाजी माहौल बनाने के लिए कार्यालय का आधुनिकीकरण किया गया। खान मंत्रालय के गलियारों को चित्रों से सजाया गया और स्थान को सुंदर एवं आकर्षक बनाने के लिए पौधों से सजाया गया था। इसका उपयोग ‘आजादी का अमृत महोत्सव’ और ‘हर घर तिरंगा’ अभियान के उद्घाटन कार्यक्रमों के लिए किया गया था। निदेशक स्तर के अधिकारियों को कार्यालय स्थल का निरीक्षण करने और रिपोर्ट प्रस्तुत करने की जिम्मेदारी सौंपी गयी। खान मंत्रालय के सभी संगठनों, सार्वजनिक उपक्रमों में समान कार्यक्रमों का पालन किया जा रहा था। इस पहल के परिणामस्वरूप परिसर में स्वच्छता बनाये रखी गयी और विशेष अभियान 2.0 के तहत सतत पहल की गई।